
ОБЯВЛЕНИЕ

[bookmark: _GoBack]ПО РЕДА НА ЧЛ.26, АЛ. 2 ОТ ЗАКОНА ЗА НОРМАТИВНИТЕ АКТОВЕ

[bookmark: _Hlk151535832][bookmark: _Hlk199767497]Община Белене уведомява всички заинтересовани лица, че на Интернет страницата на Общината и на Портала за обществени консултации е публикуван проект на  Наредба за изменение и допълнение на Наредба за определянето и администрирането на местните такси и цени услуги на територията на Община Белене, приета с Решение №7/17.03.2003г. и изменена с Решение №20/29.12.2003г.; Решение №66/02.12.2004 г.; Решение №1/31.01.2005 г.; Решение №71/28.12.2005 г.; Решение №27/19.05.2006 г.; Решение №14/05.03.2007 г.; Решение №17/11.02.2008 г.; Решение №127/27.01.2009 г.; Решение №236/28.12.2009 г.; Решение №2/29.01.2010 г.; изм. и доп. с Решение №60/23.08.2010 г.; Решение №1/24.01.2011 г.; Решение №12/29.12.2011г.; Решение №73/28.05.2012 г.; Решение №120/14.12.2012 г.; доп. с Решение №25/10.04.2013 г.; изм. и доп. с Решение №50/19.07.2013 г.; изм. с Решение №65/26.08.2013 г.; Решение №66/29.08.2013 г.; изм. и доп. с Решение №93/12.12.2013 г.; Решение №1/30.01.2024 г.; Решение №72/05.12.2014 г.; Решение №28/29.01.2016 г.; Решение №116/08.11.2016 г.; Решение №132, 133, 134 и 135/23.12.2016 г.; Решение №80/40.08.2020 г.; Решение №125/29.12.2020 г.; Решение №103/29.12.2021 г.; Решение №31/26.04.2022 г.; изм. с Решение №61/22.08.2023 г.; изм. с Решение №21/29.12.2023 г., изм. с Решение №47/24.06.2025 г. на Общински съвет-Белене, в сила от14.07.2025 г.
	На основание чл.26, ал.2 от Закона за нормативните актове и във връзка с чл.77 от АПК, всички заинтересовани лица могат да подават предложения и становища по предложения проект в 30-дневен срок от публикуването на настоящото съобщение и проекта на Наредбата. Предложенията и становищата могат да бъдат депозирани в сградата на Община Белене – Деловодство, на адрес  град Белене ул. "България" № 35, тел. 0658/31061 или на следния електронен адрес: obshtinabl@abv.bg.
	С предлагания проект на Наредбата се извършва изменение и допълнение на  Наредба за определянето и администрирането на местните такси и цени услуги на територията на Община Белене, приета с Решение №7/17.03.2003г. и изменена с Решение №20/29.12.2003г.; Решение №66/02.12.2004 г.; Решение №1/31.01.2005 г.; Решение №71/28.12.2005 г.; Решение №27/19.05.2006 г.; Решение №14/05.03.2007 г.; Решение №17/11.02.2008 г.; Решение №127/27.01.2009 г.; Решение №236/28.12.2009 г.; Решение №2/29.01.2010 г.; изм. и доп. с Решение №60/23.08.2010 г.; Решение №1/24.01.2011 г.; Решение №12/29.12.2011г.; Решение №73/28.05.2012 г.; Решение №120/14.12.2012 г.; доп. с Решение №25/10.04.2013 г.; изм. и доп. с Решение №50/19.07.2013 г.; изм. с Решение №65/26.08.2013 г.; Решение №66/29.08.2013 г.; изм. и доп. с Решение №93/12.12.2013 г.; Решение №1/30.01.2024 г.; Решение №72/05.12.2014 г.; Решение №28/29.01.2016 г.; Решение №116/08.11.2016 г.; Решение №132, 133, 134 и 135/23.12.2016 г.; Решение №80/40.08.2020 г.; Решение №125/29.12.2020 г.; Решение №103/29.12.2021 г.; Решение №31/26.04.2022 г.; изм. с Решение №61/22.08.2023 г.; изм. с Решение №21/29.12.2023 г., изм. с Решение №47/24.06.2025 г. на Общински съвет-Белене, в сила от14.07.2025 г.

1. Мотиви за приемане на Наредба за изменение и допълнение на Наредба за определяне и администриране на местните такси и цени на услуги  на територията на Община Белене.
Измененията се налагат във връзка с измененията на нормативната уредба - Закона за местните данъци и такси за национално ниво и Наредба за реда и изготвяне и образеца на план- сметката за относимите разходи за извършване на дейностите по предоставяне на услугите , за които се заплаща такса за битови отпадъци и за начина на изчисляване размера на таксата при прилагане на основите, предвидени в Закона за местните данъци и такси, приета с ПМС №93 от 04.04.2024 г. обнародвана в бр.31 от 09.04.2024 г. 
След отлагане на прилагането за период от една календарна година, считано от 01.01.2026 г., следва да се приложат новите основи за такса за битови отпадъци, които са разписани в чл.67, ал.8 от ЗМДТ. Новите основи съгласно чл. 67, ал. 6 от ЗМДТ трябва да бъдат приети от Общинския съвет, като се измени и допълни Наредбата за определянето и администрирането на местните такси и цени на услуги.
Съгласно чл. 67, ал. 8 от ЗМДТ, основите за определяне на размера на такса за битови отпадъци /ТБО/, които общинския съвет ще може да приеме, са:
[bookmark: _Hlk211521513]1. За услугата по събиране и транспортиране на битови отпадъци до съоръжения и инсталации за тяхното третиране:
 индивидуално определено количество битови отпадъци за имота, включително
чрез торби с определена вместимост и товароносимост;
 количество битови отпадъци за имота, определено съобразно броя и вместимостта на необходимите съдове за събиране на битовите отпадъци и честотата за тяхното транспортиране;
 брой ползватели на услугата в имота.
2. За услугата по третиране на битовите отпадъци в съоръжения и инсталации:
 индивидуално определено количество битови отпадъци за имота, включително
чрез торби с определена вместимост и товароносимост;
 количество битови отпадъци за имота, определено съобразно броя и вместимостта на необходимите съдове за събиране на битовите отпадъци и честотата за тяхното транспортиране;
 брой ползватели на услугата в имота.
3. За услугата по поддържане на чистотата на териториите за обществено
ползване в населените места и селищни образувания в общината:
 брой ползватели на услугата в имота;
[bookmark: _Hlk211521331] разгъната застроена и/или незастроена площ на недвижимия имот.
Според разпоредбата на чл.67, ал.1 от Закона за местните данъци и такси „Размерът на таксата за битови отпадъци за всяко задължено лице се определя за календарна година при спазване на принципа за понасяне на разходите от причинителя или притежателя на отпадъците“.
Предвидено е, че размерът на таксата се определя за всяка услуга поотделно.
С изготвения проект на Наредба за изменение на Наредба за определянето и администрирането на местните такси и цени на услуги на територията на община Белене се предлага при определяне размера на ТБО на територията на общината да се прилагат следните основи:
[bookmark: _Hlk211599161]1. за услугата по събиране и транспортиране на битови отпадъци до съоръжения и инсталации за тяхното третиране -  количество битови отпадъци за имота, определено съобразно броя и вместимостта на необходимите съдове за събиране на битовите отпадъци и честотата за тяхното транспортиране;
2. за услугата по третиране на битовите отпадъци в съоръжения и инсталации - количество битови отпадъци за имота, определено съобразно броя и вместимостта на необходимите съдове за събиране на битовите отпадъци и честотата за тяхното транспортиране;
3. за услугата по поддържане на чистотата на териториите за обществено ползване в населените места и селищните образувания в общината - разгъната застроена и незастроена площ на недвижимия имот.
    До така направеното предложение се достигна след извършени от общинската администрация анализи и разчети, при които са взети предвид множество относими фактори. Предлаганите основи за определяне размера на ТБО, макар да са различни от посочената в ал. 4 на чл.67 от ЗМДТ водеща основа - количеството битови отпадъци, са в пълно съответствие с дадените възможности в ЗМДТ. Приемането на водещата основа за определяне размера на ТБО - количеството битови отпадъци, към настоящия момент е невъзможно в община Белене, поради следните обективни обстоятелства: 
    Понастоящем Община Белене няма техническа и финансова обезпеченост за прилагане на основа „индивидуално определено количество отпадък“ на всеки потребител на услугата, което количество да е достоверно, точно измерено и надлежно установено. Въвеждането на необходимото техническо оборудване за подобни измервания в наличната и оперираща в момента сметосъбираща и сметоизвозваща техника на общината е финансово необосновано, нецелесъобразно и неефективно. Изисква се извършването на значителни допълнителни разходи за техническо оборудване, софтуер, хардуер, сервиз и обслужване, обучение на персонал, реорганизация на дейностите, свързана с промени в наличния състав и техника и т.н., което значително ще оскъпи таксата и ще се отрази негативно на потребителите, които я заплащат. Определянето на индивидуално определено количество битови отпадъци за имота, включително чрез торби с определена вместимост и товароносимост, е трудно приложимо и неефективно по още няколко причини:
    При приемане на основа индивидуално определено количество битови отпадъци за имота чрез торби с определена вместимост и товароносимост, ЗМДТ предвижда същите да се закупуват от задължените лица предварително за цялата година. Това изисква регламентиране на ред за закупуване, организация на процеса и предварително финансово обезпечаване, което ще доведе до нови допълнителни административни регулации и тежести за задължените лица. Честа практика ще е физическото увреждане на торбите и разпиляване на отпадъците по публични пространства, включително пътища, от недобросъвестни лица и безстопанствени животни. За намаляване количеството на индивидуалния отпадък с цел заплащане на по-ниска ТБО, ще се създадат вредни практики като изхвърляне на индивидуалните отпадъци в контейнерите за общо ползване, изгарянето им в границите на имотите или изхвърлянето им на нерегламентирани места. Това ще доведе до увеличаване замърсяването на обществените пространства, препълване на индивидуалните съдове или изхвърлянето на отпадъци около тях, както и до създаването на нерегламентирани сметища. По този начин от една страна ще се намали компонента за индивидуалното количество отпадък, който определя таксата, но ще се увеличи неимоверно компонента, който засяга почистването на териториите за обществено ползване. Ще се стигне до драстично замърсяване на обществени пространства, райони в близост до границите на населените места, речни корита, дерета, земеделски земи, гори и пасища, вододайни зони и частни имоти, което създава опасности за здравето на населението. Почистването на нерегламентираните сметища, освен значителни разходи, изисква и продължителни съгласувателни процедури с други инстанции, което увеличава вероятността от опасно въздействие на изхвърлените отпадъци. Те често се изхвърлят в труднодостъпни райони, където достъпът на техника е затруднен или възпрепятстван, което забавя почистването със свързаните с това рискове, увеличава значително разходите за компонента по поддържане на териториите за обществено ползване и се отразява неблагоприятно върху общия размер на таксата за битови отпадъци в посока увеличаване.  В крайна сметка резултатът е и невъзможност за мониторинг на реалното количество индивидуално генериран отпадък. С оглед на изложеното по-горе, се налага извод, че преминаването към такъв вариант изобщо няма да е плавен и реализируем в разумни срокове, както и няма да съдейства нито за прецизно определяне реалното количество индивидуално генериран отпадък, нито за екологосъобразното управление на отпадъците. 
      Анализите показват, че и основата за определяне размера на таксата брой ползватели на услугата в имота е неподходяща. Това е така, тъй като определянето на броя ползватели изисква индивидуално деклариране на този брой за всеки един имот от страна на всяко едно задължено лице. При неизпълнение на това задължение, броят ползватели на услугата в имота би могъл да се определи съобразно броя на регистрираните в имота лица по настоящ адрес. Следва обаче да се има предвид, че тук също изникват множество проблеми, свързани с обстоятелствата, че част от действително живущите лица в един имот нямат съответната регистрация по настоящ адрес в него, че лица, които са регистрирани по настоящ адрес в даден имот, в действителност не живеят в него, че много на брой лица мигрират от едно населено място в друго и от една държава в друга в течение на годината. Поради ограничения кадрови ресурс, не е възможно и извършване от страна на общинската администрация проверка на декларираните данни. Изброените по-горе фактори водят до невъзможност от достоверно установяване на действителния брой ползватели за всеки един имот, респ. до неравнопоставено понасяне тежестта на ТБО между задължените лица. Освен това, в някои населени места на общината не са налице достатъчен брой ползватели, така че събираната от тях ТБО да обезпечи възстановяването на извършените разходи за предоставяне на услугите.
    Ръководството на общината счита, че избраните и предлагани основи за определяне размера на такса смет за трите вида услуги, са най-подходящи и за населението като ползвател и за общината като предоставяща услугите. Определянето на размера на таксата по първите два компонента въз основа на количество битови отпадъци за имота, определено съобразно броя и вместимостта на необходимите съдове за събиране на битовите отпадъци и честотата за тяхното транспортиране, се оказва най-подходящо по няколко съществени причини: 
- жилищните имоти на територията на общината са еднофамилни и много етажни жилищни сграда и към настоящия момент са снабдени с и фактически използват еднакви като вид и вместимост съдове за събиране на отпадъци – по 1 бр. кофа 120 л. за еднофамилните жилищни имоти и съд тип „Бобър” за много етажните жилищни сгради 
- имотите с нежилищно предназначение също към настоящия момент са снабдени с  и фактически използват еднакви като вид и вместимост съдове за събиране на отпадъци – по 1 бр. или повече съдове тип „Бобър“ – 1100 л. или по 1 бр. или повече съдове тип „Бобър“ – 1100 л. и по 1 бр. кофа 120 л., съобразно нуждите им 
- общината има налична техническа възможност и кадрова обезпеченост да предоставя услугите по предлагания начин, без да се налага съществена реорганизация и значителни допълнителни инвестиции
- разходите за извършването им, определени на база изготвените предходни план- сметки и предвиждани по новата план-сметка, могат да бъдат възстановени до голяма степен като тежестта за възстановяването им се разпределя справедливо между потребителите на услугите.
     Считаме, че количеството битови отпадъци за имота, определено съобразно броя и вместимостта на необходимите съдове за събиране на битовите отпадъци и честотата за тяхното транспортиране, е достатъчно обективен критерий за количеството генериран отпадък и гарантира спазване на принципа замърсителя /притежателя на отпадъците/ плаща. 
     За определянето на размера на таксата по третия компонент на ТБО – за услугата по поддържане на чистотата на териториите за обществено ползване в населените места и селищните образувания в общината, се предлага да бъде приета основа разгъната застроена и незастроена площ на недвижимия имот. Другата възможност при избор на основа за определяне размера на таксата по този компонент е отново брой ползватели на услугата в имота, която намираме за неподходяща по причините, изложени по-горе. Считаме, че  основа  разгъната застроена и незастроена площ на недвижимия имот е справедлива, тъй като тук тежестта при определяне размера на таксата е в зависимост от обективен критерий - площта на имота и застрояването в него. 
     В Наредбата за реда за изготвяне и образеца на план-сметката за относимите разходи за извършване на дейностите по предоставяне на услугите, за които се заплаща таксата за битови отпадъци, и за начина на изчисляване размера на таксата при прилагане на основите, предвидени в ЗМДТ, са въведени задължителни формули за определяне годишния размер на частта от таксата за битови отпадъци за имота, според количеството отпадъци, определено съобразно броя и вместимостта на необходимите съдове за събирането им (контейнери, кофи, кошчета и други съдове) и честотата на тяхното транспортиране, размерът на частта от таксата за битови отпадъци за единица основа и количеството на битовите отпадъци за един имот при същата основа. Посочени са и математически формули за определяне размера на частта от таксата за битови отпадъци за имота според разгънатата му застроена и/или незастроена площ за услугата по поддържане на чистотата на териториите за обществено ползване в населените места и селищните образувания в общината. Тук следва да се подчертае, че отклонение от нормативно предвидения начин за изчисляване размера на ТБО, а именно чрез въведените формули, е недопустимо. 
    Обстоятелствата, които имат значение за изчисляване на размера на таксата за битови отпадъци, както и всяка тяхна промяна, се предвижда да бъдат установявани служебно и чрез подаване на декларация от задължените лицата по образец, ред и срок, определени в предлаганата наредба.
    Служебната информация, която ще се ползва, за първоначално установяване на обстоятелствата, които имат значение, за изчисляване размера на таксата за битови отпадъци по първите два компонента, са наличните данни в общинска администрация – Белене за вида на необходимите съдове за събиране на битовите отпадъци и тяхната вместимост за всеки един имот, според фактическото му използване и на база използваните съдове за имота през предходната година. Според разполагаемите данни, необходимите съдове за събиране на битовите отпадъци и тяхната вместимост за всеки един имот на територията на общината, са както следва:
- за жилищни и вилни имоти – 1 брой кофа 120 л., съд тип „Бобър“ – 1100 л.
- за общественообслужващи, производствени, складови, курортни, спортни и имоти с развлекателни функции - 1 бр. или повече съдове тип „Бобър“ – 1100 л. или  1 бр. или повече съдове тип „Бобър“ – 1100 л. и 1 бр. кофа 120 л. 
    При промяна на обстоятелствата, на задължените лица се дава възможност за подаване на декларация за настъпилата промяна, като данните от декларациите също ще се вземат предвид, след извършване проверка от общинската администрация на декларираното в тях. Тук следва да се има предвид, че с оглед предвиденото влизане в сила на предлаганата наредба от 01.01.2026 г. облагането за 2026 г. ще бъде извършено на база служебните данни.
    По отношение определяне размера на таксата за услугата по поддържане на чистотата на териториите за обществено ползване в населените места и селищните образувания в общината въз основа  разгъната застроена и незастроена площ на недвижимия имот, обстоятелствата, които имат значение, ще се установяват служебно като също ще се използва наличната в общинска администрация информация като тя ще се съпоставя и с данните от АГКК. 
    С цел изпълнение на изискването по чл.7, ал.1 от ЗМДТ местните такси да се определят въз основа на необходимите материално-технически и административни разходи по предоставяне на услугата, общинският съвет следва да спази задължението си по чл.8 и да определи размера на таксите при спазване и на следните принципи:
1. възстановяване на пълните разходи на общината по предоставяне на услугата;
2. създаване на условия за разширяване на предлаганите услуги и повишаване на тяхното качество;
3. постигане на по-голяма справедливост при определяне и заплащане на местните такси.
    От анализите е видно, че прилагането на предлаганите основи и съответните за тях формули ще доведе до увеличение размера на ТБО за жилищните и намаление на същата за нежилищните имоти, спрямо досегашния размер. За да се постигне поносимост на увеличението за потребителите на услугите, ръководството на общината ще предложи необходимите материално-технически и административни разходи по предоставяне на услугата да бъдат дофинансирани чрез общинския бюджет със средства от собствени приходи. По този начин тежестта от очакваното увеличение на размера на ТБО ще бъде споделена между потребителите и общината.  
    В изпълнение на разпоредбите на ЗМДТ се предвижда предлаганата Наредба за изменение на Наредба за определянето и администрирането на местните такси и цени на услуги на територията на община Белене да влезе в сила от 01.01.2026 г. 
	
2. Цели, които се поставят с приемането на Наредба за изменение и допълнение на Наредба за определяне и администриране на местните такси и цени на услуги  на територията на Община Белене.
Проектът на Наредбата е подготвен с цел своевременно приемане на подзаконовата уредба във връзка с влизането в сила от 1 януари 2026 г. на разпоредбите на ЗМДТ относно определянето на такса битови отпадъци според количеството на битовите отпадъци, съобразно установените в Закона нови основи, като се изключва възможността това да бъде данъчната оценка на недвижимите имоти или тяхната балансова стойност. 
3.	Очаквани резултати от приемане на Наредба за изменение и допълнение на Наредба за определяне и администриране на местните такси и цени на услуги  на територията на Община Белене 
са.
Приемането на изменението на Наредбата ще спомогне за създаване на условия за решаване на проблемите със замърсяването на околната среда на територията на община Белене, по-голям контрол върху образуването, изхвърлянето, третирането, депонирането и др. дейности свързани с отпадъците. Наредбата е инструмент за постигане на дългосрочен план за ефикасно управление на отпадъците и по-чиста екологична среда, повишаване ефективността на сметосъбирането и сметоизвозването на отпадъци в община Белене.
4. Финансови средства, необходими за прилагането на Наредбата за изменение и допълнение на Наредба за определяне и администриране на местните такси и цени на услуги  на територията на Община Белене.
Прилагането на Наредбата няма да е свързано с изразходване на допълнителни финансови средства от бюджета на Общината, както и с ангажиране на допълнителни човешки ресурси.
5. Анализ на съответствие с правото на Европейския съюз.
[bookmark: _Hlk199768696]Настоящият проект за Наредба за определяне и администриране на местните такси и цени на услугите на територията на Община Белене, е подзаконов нормативен акт и е в съответствие с нормативните актове от по-висока степен, както и с тези на европейското законодателство. Предлаганата Наредба не противоречи на норми от по-висока йерархия и на европейското законодателство.
Предвид изложеното, предлаганият проект на Наредбата за изменение
на Наредба за определяне и администриране на местните такси и цени на услугите на територията на Община Белене, е както следва:

Приложение №1 към Предложение за Решение изх.№........... от ............... г. на Община Белене.


ПРОЕКТ!

[bookmark: _Hlk211505519]Наредба
за изменение и допълнение на Наредба за определяне и администриране на местните такси и цени на услуги на територията на община Белене, приета с Решение №16/11.02.2008 г., изменена и допълнена с Решение №128/27.01.2009 г., Решение №3/29.01.2010 г., изменена и допълнена с Решение №2/24.01.2011 г.; изменена и допълнена с Решение №13/29.12.2011 г.; Решение №119/14.12.2012 г.; Решение №92/12.12.2013 г.; Решение №4/23.01.2015 г.; Решение №98/01.09.2016 г.; изм. и доп. с Решение №144/30.12.2016 г. ; изм. и доп. с Решение №8/30.01.2019 г., Решение №20/29.12.2023 год.,  изменена с Решение №140/30.12.2024 год. на ОбС-Белене, съгласно Приложение №1, към настоящето решение.

§1. Глава втора, Местни такси, Раздел I, чл.16, ал.2 се изменя така: (изм. с Решение №……/……...2025 г. в сила от 01.01.2026 г.)
- чл.16, ал.2. (2)Годишният размер на таксата се определя, както следва:
1. Размерът на таксата за битови отпадъци за всяко задължено лице се определя за календарна година при спазване на принципа за понасяне на разходите от причинителя или притежателя на отпадъците.
2 Размерът на таксата за битови отпадъци за всяко задължено лице е сумата от размера на таксата за всяка услуга по чл. 14, ал.1, която се определя, като разходите за сметка на таксата за битови отпадъци за текущата година от план-сметката, формирани по реда на чл. 66, ал. 13 от ЗМДТ за всяка услуга по чл. 14, ал.1, се разпределят, като се приложи съответният начин за изчисление в зависимост от приетите от общинския съвет основи за услугите по чл. 14, ал.1.
3 Размерът на таксата за единица основа се определя в евро за всяка календарна година и се приема с решението на общинския съвет по чл. 66, ал. 3, т. 2 от ЗМДТ за одобряване на план-сметката.
4 Основите за определяне на размера на таксата за битови отпадъци, са както следва:
а) За услугата по събиране и транспортиране на битови отпадъци до съоръжения и инсталации за тяхното третиране - количеството на битовите отпадъци събирани в стандартен съд, разположен в границите на имота, /кофа 120л., и съд „Бобър” 1100 л./ съобразно вида, броя и честотата на извозване на ползваните през годината стандартни съдове за изхвърляне на битови отпадъци.
б) За услугата по третиране на битови отпадъци в съоръжения и инсталации - количеството на битовите отпадъци събирани в стандартен съд, разположен в границите на имота, /кофа 120л., и съд „Бобър” 1100 л./ съобразно вида, броя и честотата на извозване на ползваните през годината стандартни съдове за изхвърляне на битови отпадъци.
[bookmark: _Hlk211524221]в) За услугата по поддържане на чистотата на териториите за обществено ползване в населените места - разгъната застроена и незастроена площ на недвижимия имот.
5 Годишният размер на частта от таксата за битови отпадъци за имота според количеството отпадъци, определено съобразно броя и вместимостта на необходимите съдове за събирането им (кофа 120 л. или съд „Бобър” 1100 л.) и честотата на тяхното транспортиране, за услугите по чл.14, ал.1, т.1 и т.2 се определя по следната формула:
Тс = E x Sp,
където:
Tс е годишен размер на частта от таксата за битови отпадъци за имота според количеството отпадъци, определено съобразно броя и вместимостта на необходимите съдове за събирането им и честотата на тяхното транспортиране;
Е - размер на частта от таксата за битови отпадъци за единица основа според количеството отпадъци, определено съобразно броя и вместимостта на необходимите съдове за събирането им и честотата на тяхното транспортиране;
Sp - количество на битовите отпадъци за имота в килограми, определено съобразно броя и вместимостта на необходимите съдове за събирането им и честотата на тяхното транспортиране.
Размерът на частта от таксата за битови отпадъци за единица основа според количеството отпадъци, определено съобразно броя и вместимостта на необходимите съдове за събирането им и честотата на тяхното транспортиране, се определя по следната формула:
E = Rps / S,
където:
Е е размер на частта от таксата за битови отпадъци за единица основа според количеството отпадъци, определено съобразно броя и вместимостта на необходимите съдове за събирането им и честотата на тяхното транспортиране;
Rps - разходите за сметка на таксата за битови отпадъци от план-сметката за извършване на услугите по чл. 5, ал. 2, т. 1 и/или 2 в общината;
S - прогнозно количество на битовите отпадъци в общината, които ще се съберат за календарната година, с изключение на битовите отпадъци от териториите за обществено ползване, в килограми.
Количеството на битовите отпадъци за един имот се определя по следната формула:
Sp = Sc x B x H,
където:
Sp е количество на битовите отпадъци за един имот в килограми, определено съобразно броя и вместимостта на необходимите съдове за събирането им и честотата на тяхното транспортиране;
Sc - количество на отпадъците за един съд за събиране на отпадъци в имота в килограми;
B - брой на съдовете за имота за годината;
H - честота на транспортиране на битовия отпадък за годината.
Количеството на отпадъците за един съд за събиране на битови отпадъци се определя в зависимост от вида на съда и неговата вместимост, преобразувана в тегло съобразно плътността на отпадъка съгласно нормите, определени от производителя.
6. Видът на необходимите съдове за събиране на битовите отпадъци и тяхната вместимост за всеки един имот се определя служебно от общинската администрация или на база подадени декларации за определяне на такса битови отпадъци според количеството от собственици на недвижими имоти, според фактическото му използване и на база използваните съдове за имота през предходната година, както следва:
- за жилищни и вилни имоти – 1 брой кофа 120 л., за много етажни жилищни сгради /апартаменти/ - 1 бр. или повече съдове тип „Бобър“ – 1100 л.
- за общественообслужващи, производствени, складови, курортни, спортни и имоти с развлекателни функции - 1 бр. или повече съдове тип „Бобър“ – 1100 л. или 1 бр. или повече съдове тип „Бобър“ – 1100 л. и 1 бр. кофа 120 л. 
7. Информацията по т. 6 се прилага към изготвената план-сметка за календарната година и се публикува ежегодно на интернет страницата на Община Белене по реда на чл.18, ал.2 от Наредба за реда за изготвяне и образеца на план-сметката за относимите разходи за извършване на дейностите по предоставяне на услугите, за които се заплаща таксата за битови отпадъци, и за начина на изчисляване размера на таксата при прилагане на основите, предвидени в ЗМДТ. 
8. Количеството на отпадъците за един съд за събиране на битови отпадъци се определя в зависимост от вида на съда и неговата вместимост, преобразувана в тегло съобразно плътността на отпадъка съгласно нормите, определени от производителя.
9. При промяна на броя на необходимите съдове през годината или при новопостроена сграда задължените лица подават в отдел „Местни данъци и такси” към Общинска администрация – Белене, в срок до 30 ноември на предходната година, Декларация по образец – Приложение №1 към настоящата Наредба. В декларацията се посочва видът и броят на съдовете за събиране на битовите отпадъци за имота, които ще се използват през годината, съобразно приетата от общинския съвет честота на извозването на битовите отпадъци. Данните от декларациите се вземат предвид, след извършване проверка от общинската администрация на декларираното в тях.
10. Годишният размер на частта от таксата за битови отпадъци за имота според разгънатата застроена и незастроена площ на имота за услугата по чл.14, ал.1, т.3 се определя по следната формула: 
Тpl = Epl х Pi, 
където Тpl – годишен размер на частта от таксата за битови отпадъци за имота за услугата по чл. 14, ал.1, т.3 според разгънатата застроена и незастроена площ на имота; Еpl – размер на частта от таксата за битови отпадъци за единица основа за услугата по чл.16, ал.1, т.3 според разгънатата застроена и незастроена площ на имота; 
Pi – площ на имота. 
Размерът на частта от таксата за битови отпадъци за единица основа според разгънатата застроена и незастроена площ на имота за услугата по чл.14, ал.1, т.3 се определя по следната формула: 
Epl = R / Po, 
където Еpl – размер на частта от таксата за битови отпадъци за единица основа за услугата по чл.14, ал.1, т.3 според разгънатата застроена и незастроена площ на имота; R – разходите за сметка на таксата за битови отпадъци от план-сметката за извършване на услугата по чл.14, ал.1, т.3 в общината; 
Po – общ размер на разгънатата застроена и незастроена площ на всички имоти на територията на общината, за които се предоставят услугите по чл.14, ал.1.
11. Не се допускат изменения на начина на определяне и на размера на таксата за битови отпадъци в течение на годината.
12. За имоти, които представляват незастроени терени и прилежащи площи към сгради, попадащи в границите на обслужваните райони, съгласно Заповедта по чл.63, ал.2 от ЗМДТ се дължи такса само за услугата по почистване на териториите за обществено ползване.
13. Когато до края на предходната година Общинския съвет не е определил размер на таксата за битови отпадъци за текущата година, таксата се събира на база действащия размер към 31 декември на предходната година.
§2. Глава втора, Местни такси, Раздел I, чл.16а се отменя: (отм. с Решение №……/……...2025 г. в сила от 01.01.2026 г.)

Преходни и заключителни разпоредби

§1. Наредба за изменение и допълнение на Наредба за определяне и администриране на местните такси и цени на услуги на територията на община Белене влиза в сила от 01.01.2026 г.


ВНОСИТЕЛ:
МИЛЕН ДУЛЕВ
Кмет на Община Белене

Приложение №1 към чл.16, ал.9


Д Е К Л А Р А Ц И Я
на основание чл.16, ал.9 от Наредба за определянето и администрирането на местните такси и цени на услуги на територията на община Белене
за промяна на броя на необходимите съдове за битови отпадъци или при новопостроена сграда


От…………………......................................................ЕГН/ЕИК..........………………………
/собствено, бащино, фамилно име и ЕГН на лицето; наименование и ЕИК на предприятието /
адрес: ……………….………………………………………………………….……………….
/адрес по местоживеене на лицето или седалище и адрес на управление на предприятието /
Представлявано от…………......................................ЕГН.........................................................
/собствено, бащино, фамилно име и ЕГН на представляващия /
чрез пълномощник ……......................................................ЕГН/ЛНЧ.............………………
/собствено, бащино, фамилно име и ЕГН/ЛНЧ на пълномощника /
адрес: ……………….………………………………………………………….……………….

съгласно пълномощно №.................../......................г., издадено от …………………..……

	Д Е К Л А Р И Р А М , че за имот с партиден №……………….…...……,  представляващ ……………………………, находящ се на адрес: ………………………………………….…………………………………………………………, деклариран с декларация вх.№ ……………………./……………………г.
през ……………………г. ще използвам следните съдове за битови отпадъци:

	№
	Вид съд – кофа 120л., контейнер 1100л.
	Брой съдове

	1
	
	

	2
	
	

	3
	
	




   Дата:…………… 20..… год.            	            Декларатор:	……………………								                             /подпис/                  
Забележка:
     Съгласно чл.16, ал.9 от Наредбата, при промяна на броя на необходимите съдове през годината или при новопостроена сграда задължените лица подават в отдел „Местни данъци и такси” към Общинска администрация Белене в срок до 30 ноември на предходната година Декларация по образец – Приложение №1 от Наредбата В декларацията се посочва видът и броят на съдовете за събиране на битовите отпадъци за имота, които ще се използват през годината, съобразно приетата от общинския съвет честота на извозването на битовите отпадъци. 
     Когато декларацията не е попълнена коректно, не е подадена в срока по ал.9 или са заявени по-малко от необходимия брой и вид съдове, размерът на таксата за битови отпадъци се определя служебно, съгласно чл.67, ал.13 от ЗМДТ. От размера на дължимата годишна такса се приспада платената част, като върху разликата се дължат лихви съобразно сроковете за плащане.
     Съгласно чл.123, ал.3 от ЗМДТ, който декларира неверни данни и обстоятелства, водещи до намаляване или освобождаване от такса, се наказва с глоба от 50 до 200 лева, а юридическите лица и едноличните търговци - с имуществена санкция в размер от 100 до 500 лева.

